СЪ О Б Щ Е Н И Е

  Община Добричка е партньор по проект „Приеми ме 2015“ към Агенция за социално подпомагане. Във връзка с необходимостта от разширяване на дейността, областният екип по приемна грижа набира нови кандидати за приемни семейства. Целта на проекта е да усъвършенства и разшири обхвата на услугата приемна грижа и да се затвърди нейното предоставяне на местно ниво.

                Проектът цели да предостави алтернативна форма за отглеждане на деца в риск, както и да им се осигури семейна среда. Към момента приемните семейства на територията на общината са 20 и в тях има настанени 25 деца.

                В рамките на проекта се цели децата, приети в тези семейства, да получават грижа, която да подпомага тяхното развитие, извеждане от рискова среда и работа с тях в семейна среда.

                 Кметът на община Добричка е доставчик на услугата и работодател на приемните родители. Приемните родители могат да бъдат доброволни и професионални.

                 Възнаграждения на професионалните родители:

·         Работна заплата на приемен родител с едно дете е определена като 150% от минималната работна заплата

·         Работна заплата на приемен родител с две деца е определена като 160 % от минималната работна заплата

·         Работната заплата на приемен родител с три деца е определена като  170 % от минималната работна заплата

                   Сумата на работна заплата  е изчислена при минимална работна заплата 510.00 лв.

                  Община Добричка изплаща и издръжка на деца, настанени в приемни семейства, въз основа на договора за настаняване и в съответствие с възрастта на децата както следва:

·         За дете от 0 до 3 год. 4 х ГМД = 300.00 лв.

·         За дете от 3 до 14 год. 3,5 х ГМД = 262.50 лв.

·         За дете от 14 до 18 год., а ако учи до 20 год. – 4 х ГМД = 300.00 лв

·         За дете с увреждане, настанено в приемно семейство – добавка 1,2 ГМД

ГМД – Гарантиран минимален доход – Определен с ПМС, като за  2018 год. се равнява на 75.00 лв.

              Към средствата за месечна издръжка на дете, настанено в приемно семейство, се изплащат и месечни помощи за дете до навършване на средно образование, съгласно чл. 7, ал. 2 от Закона за семейни помощи за деца. Средствата за месечна издръжка на дете, настанено в приемно семейство се отпускат без да се взема под внимание размера на доходите на приемното семейство.

             За повече информация може да се свържете с екипа по „Приемна грижа“ в област Добрич – партньор по проект “Приеми ме 2015“. Адрес на екипа към община Добричка: гр. Добрич, ул. „Независимост“ 7,  ет. 11 /бивш партиен дом/.